Sidste år satte Grøn Koncert publikumsrekord med over 18.000 gæster. I år satte regnen en kæp i hjulet på den grønne karavane. - Ja, man kan jo ikke ligefrem sige at det er festival-vejr, sagde Indsamlingschef Theis Petersen til TV2/Nord umiddelbart inden åbningen af pladsen søndag eftermiddag. Det regnede massivt ned over festivalpladsen det meste af eftermiddagen, og det satte sit præg på besøgstallet. Men de gæster der dukkede op, lod sig ikke hæmme af regnen. - Vejret kunne da godt være lidt bedre, men vi er jo nordjyder, og vi har prøvet det der var værre, siger Dan Pedersen fra Aabybro. Grøn Koncert fortsætter i Kolding d. 21. juli.

Opsummering:
Årets grønne koncert ved Aalborg fik besøg af i alt 11.500 gæster i løbet af søndag.